द्रव्य स्वभाव - पर्याय स्वभाव, पृष्ठ नंबर-४। दृष्टांत देते हैं।
जैसे कि सूर्य प्रकाश का पुंज है। सूर्य है वह प्रकाशमय है, प्रकाश का पुंज है।
किस नय से प्रकाश का पुंज है ? अरे! स्वभाव से ही सूर्य प्रकाश का पुंज है। उसमें नय की जरूरत नहीं पड़ती, ऐसा कहा।
और प्रकाश सूर्य को प्रसिद्ध करता है, किस नय से प्रसिद्ध करता है?
अरे! स्वभाव से ही प्रकाश सूर्य को प्रसिद्ध करता है। अब जो स्वभाव से ही है, वहाँ नय लागू नहीं पड़ते।
व्यवहारनय या निश्चयनय, उसकी कोई जरूरत नहीं पड़ती। स्वभाव से विचार करे तो जरूरत नहीं पड़ती।
नय तो मात्र शिष्य को समझाने के लिये हैं। नयों के प्रयोग में ज्यादा जाने जैसा नहीं है- रुकने जैसा नहीं है। नय है वह विकल्प है।
अर्थात् अनुभव न हुआ हो तब तक उसे नय के द्वारा समझाते हैं। (किंतु) नय से अनुभव नहीं होता।
यदि ज्ञान नयों के प्रयोग में अटकेगा, ऐसे।
यदि ज्ञान नयों के प्रयोग में अटकेगा तो दूसरा प्रतिपक्षी नय ज्ञान में खड़ा होगा। आत्मा 'निश्चयनय से' अकर्ता है,
एक नय का प्रयोग किया। आत्मा 'निश्चयनय से' अकर्ता है, उसमें विकल्प खड़ा हुआ।
निश्चयनय से अकर्ता है, तो विकल्प है। ज्ञान की पर्याय 'निश्चयनय से' आत्मा को जानती है, यह दूसरा प्रकार।
पहले द्रव्य में निश्चयनय घटाया, अब ज्ञान की पर्याय में निश्चयनय घटाकर समझाते हैं।
ज्ञान की पर्याय 'निश्चयनय से' आत्मा को जानती है उसमें भी विकल्प खड़ा हुआ।
निश्चयनय से आत्मा अकर्ता नहीं है... निश्चयनय से ज्ञान आत्मा को नहीं जानता... अरे! यह क्या बात करते हो?
निश्चयनय से आत्मा अकर्ता नहीं है? कि नहीं है।
निश्चयनय से ज्ञान आत्मा को नहीं जानता? कि नहीं ।
यह क्या बात करते हो? हमने तो आज तक ऐसा जाना था। हसमुखभाई आ जाओ न अंदर, जगह है बहुत, आओ!
इस सोफासेट पर चार-पाँच जने बैठ जाओ, चार-पाँच जने, पाँच-छह जने समा जायेंगे इसमें।
मैं मंजूरी देता हूँ, बैठो-बैठो ऊपर। ऊपर आ जाओ न जरा, जगह कम पड़ती है न!
मुमुक्षु:- ....बुजुर्ग व्यक्ति आयेंगे तो ऊपर बैठ जायेंगे...
उत्तर:- भले-भले, आयें तो बिठाना, आओ कहकर और आओ-आओ ऐसा कहकर (बिठाओ)। यहाँ तिरस्कार नहीं करना, सत्कार देना, आओ-आओ।
क्या कहा? आत्मा निश्चयनय से अकर्ता है, ऐसा नहीं है। ज्ञान आत्मा को निश्चयनय से जानता है, ऐसा भी नहीं है।
निश्चयनय से ज्ञान आत्मा को नहीं जानता... अरे! यह क्या बात करते हो? हाँ, सुन। सुन भाई!
-निश्चयनय से आत्मा अकारक, अवेदक नहीं है, स्वभाव से ही अकारक, अवेदक है। अर्थात् अकर्ता और अभोक्ता है।
अकर्ता और अभोक्तापना आत्मा का मूल स्वभाव है।
परंतु उसे समझाने के लिये नय का प्रयोग किया जाता है।
और नय के प्रयोग से प्रमाण में आ जाता है। नय हैं न, सापेक्ष हैं।
निश्चयनय से अकर्ता है ऐसा कहें, तो निश्चयनय से अकर्ता है, तो व्यवहारनय से कर्ता है, ऐसा उन्हें कहना ही पड़े।
क्योंकि अज्ञान दशा में राग का कर्ता, भेदज्ञान होने पर ज्ञान का कर्ता,
इसप्रकार पूरे प्रमाण की सिद्धि करने के लिये दो नयों के प्रयोग से समझाते हैं।
बाकी तो बहुत प्रकार ऐसे भी आते हैं कि मतार्थी को समझाने के लिये भी, उसका खंडन करने के लिये भी, नय के प्रयोग से खंडन कर देते हैं।
जैसे कि सांख्यमत कहता है कि आत्मा परिणाम का कर्ता नहीं है, सर्वथा अपरिणामी अकारक, अवेदक है, सांख्यमत।
तो वह तो मिथ्यात्व की अवस्था हुई क्योंकि तो-तो बंध-मोक्ष की सिद्धि ही नहीं होती, नौ तत्त्व की सिद्धि नहीं होती, ज्ञान ही झूठा पड़ गया।
इसलिये मतार्थी के लिये ऐसा कहा जाता है कि आत्मा निश्चयनय से अकर्ता है परंतु व्यवहारनय से कर्ता है।
व्यवहारनय से, भेदज्ञान का अभाव हो, अज्ञान दशा हो, तब तक वह राग का कर्ता है, ऐसा स्वीकार करना।
लेकिन राग का कर्ता आत्मा है ऐसा नहीं कहना है। परंतु पर्याय में राग होता है इसलिये पर्याय राग को करती है, ऐसा स्वीकार करना।
परंतु संक्षेप में ऐसा कहते हैं कि आत्मा व्यवहारनय से कर्ता है, क्योंकि वे तो सर्वथा अकर्ता में चले गये, सर्वथा अपरिणामी में चले जाते हैं।
और या उन्हें कर्ता सिद्ध करना हो तो कहते हैं कर्म से राग होता है, कर्म कराता है, आत्मा नहीं करता।
बहुत प्रकार की गड़बड़ होती है तो मतार्थी का खंडन करने के लिये नय के प्रयोग से खंडन कर देते हैं।
यह तो जिनमत में आ गया। जैनमत में आने के बाद दो नयों से जैसा है वैसा विचारता है।
इसलिये अजैन नहीं हुआ, अजैनपना नहीं आया, जैन में आ गया।
जैन में ही दो नय हैं, अजैन में किसी में नय हैं नहीं।
अब नय के, नय के प्रयोग से समझाया, तो नय को ही चिपक गया। वह भी गलत है अब।
नय को प्रथम से ही छोड़ दे तो भी गलत और अभ्यास क्रम में नय को पकड़कर रखे तो भी अनुभव नहीं होता! आहाहा!
पाँच प्रकार से शास्त्र के अर्थ करने की पद्धति है।
आत्मा, उसका स्वभाव, नयार्थ, मतार्थ, आगमार्थ, शब्दार्थ, भावार्थ ऐसे पाँच प्रकार से शब्द का अर्थ करना, ऐसे!
नयार्थ से समझना निश्चयनय और व्यवहारनय।
और मतार्थ, मतार्थी के लिए है ऐसा समझना चाहिये।
अब किसी की दवा कोई और पी जाये तो? मर जाये। आहाहा! दवा तो सांख्यमत के लिये दी थी।
वह इस बार गुरुप्रसाद में आया है। आहाहा!
कितने ही ऐसा कहते हैं कि 'आत्मा राग का कर्ता नहीं है, देख लो यह कलश', ऐसा करके आधार दिया है। भाई! वह कलश तो सांख्यमत के सामने है।
सांख्यमत सर्वथा अकर्ता में चला गया है।
अज्ञानी विशेष अपेक्षा से राग को करते हुए भी उसे उड़ाता है, कि कोई जीव राग का कर्ता नहीं है।
कोई जीव अब्रह्मचारी नहीं है, सभी ब्रह्मचारी हैं। आहाहा!
वेद कषाय के उदय से अब्रह्म होता है, आत्मा उस दोष का कर्ता नहीं है, ऐसा नहीं है!
विशेष अपेक्षा से, स्वभाव को भूलकर, अज्ञानी जीव उस पर्याय का व्यवहारनय से कर्ता है, ऐसा स्वीकार करना चाहिये!
यूँ ही अद्धर से नहीं चलता भाई, अकेले दृष्टि के पक्ष में। आहाहा! तो तो एकांत हो जायेगा, सांख्यमत जैसा हो जायेगा।
अतः नयों का प्रयोग भी इसप्रकार से करना चाहिये कि अपनी गर्दन कटे नहीं। नहीं तो गर्दन कट जाती है, चक्र है न? आहाहा!
यह तो स्वयं समझे तो समझ में आये ऐसा है। समझाने से समझे ऐसा भी नहीं है। आहाहा!
यह तो दो नयों का स्वीकार कर लिया है, और दो नयों के स्वीकार के विकल्प में अटका है।
वह विकल्प छोड़कर अनुभव कैसे हो, प्रत्यक्ष? उसकी यह एक विशेष बात है।
नयों को स्थापकर और फिर नयों के विकल्प को उत्थापने की बात है।
नयों को स्थापकर फिर नयों के विकल्प को तोड़ने की बात चलती है। आहाहा!
पहले से नयों को उड़ा दे, तो-तो अजैन है वह।
और नयों में अटके तो भी वास्तव में तो अजैन है, नयों के विकल्प उसका कर्म हो गया और आत्मा उसका कर्ता हो गया।
अर्थात् यह कच्चा पारा है, उसका समझकर प्रयोग करे तो अमृत है। आहाहा!
ऐसा आता है शास्त्र में, वैद्यजन है न, वह विष को खाता है तो भी मरता नहीं।
अब वह तो उसका मारक करके खाता है, प्रयोग से, और दूसरे विष खाने लगें तो मर जायेंगे।
कि ये वैद्य नहीं मरते तो मैं भी विष खा जाऊँ। मर जायेगा! आहाहा!
धार तलवार की दोह्यली जिनवर तणी, ऐसा है यह।
संभल संभलकर काम करने जैसा है।
वह लाल बत्ती अभी की, इसीलिये। आहाहा!
सुन। -निश्चयनय से आत्मा अकारक, अवेदक नहीं है, स्वभाव से ही अकारक, अवेदक है।
उसका त्रिकाल स्वभाव ही है, अकर्तापना और अभोक्तापना।
बंध का भी कर्ता नहीं है और मोक्ष का भी कर्ता नहीं है।
दुःख का भी भोक्ता नहीं है और आनंद का भी भोक्ता नहीं है, अतीन्द्रिय आनंद हों! उसका भोक्ता नहीं है।
तब, तब आत्मा? ना, भोक्ता नहीं है! (श्रोता ने आश्चर्य से) ऐसे देखा।
आनंद का भोक्ता नहीं है? क्योंकि आनंद के लिये तो हम यह प्रयत्न करते हैं।
यदि आनंद का आत्मा भोक्ता न हो तो फिर यह माथापच्ची करनी ही क्यों?
दुःख का भोक्ता नहीं है वहाँ तक तो ठीक है क्योंकि दुःख हमें नहीं चाहिये, उसका तो स्वीकार करते हैं।
परंतु दुःख के अभावपूर्वक आनंद आता है, अतीन्द्रिय आनंद हों! आहाहा! उसका आत्मा भोक्ता नहीं है? कि ना!
'तब कौन करता है और कौन भोगता है?' वह प्रश्न आता है। पर्याय करती है और पर्याय भोगती है।
अज्ञान दशा में पर्याय राग को करती है, आत्मा नहीं। पर्याय राग को करती है और दुःख को भोगती है।
कौन भोगता है? आत्मा। (ना।) जो करे वह भोगे, पर्याय करती है और दुःख को पर्याय भोगती है।
भगवान आत्मा राग को करता भी नहीं और दुःख को भोगता भी नहीं।
वहाँ तक तो ठीक! हरीशचंद्रजी! वहाँ तक तो ठीक, वह तो बराबर है।
क्योंकि राग को करे तो दुःख को भोगे। करे तो भोगे, वह तो उपयुक्त है।
परंतु अतीन्द्रिय आनंद को आत्मा नहीं भोगता। यह क्या? आहाहा!
कि भाई! अतीन्द्रिय आनंद को कौन उत्पन्न करता है? पर्याय उसका उत्पादक है, द्रव्य की रचना नहीं है।
जो करे वह भोगे, इसलिये पर्याय वीतरागभाव को करती है और उसका फल आनंद, वह पर्याय भोगती है। आहाहा!
त्रिकाली द्रव्य सामान्य निष्क्रिय परमात्मा (जो) दृष्टि का विषय है वह आनंद को नहीं भोगता।
आहाहा! 'आनंद लहेंगे मगर ज्ञाता रहेंगे' (भेदज्ञान-भजनवली, जिनेन्द्र भक्ति २३), भोक्ता नहीं होऊँगा, ऐसा।
(श्रोता को आश्चर्य हुआ)। होता है, होता है, होता है, ऐसा है।
उसका कारण है कि द्रव्य, पर्याय एक वस्तु ही मानी है, अनंतकाल से। नगीनभाई, वह भूल हो गई।
उसका स्पष्टीकरण गुरुदेव ने किया, वरना इतना स्पष्टीकरण (नहीं था)। आहाहा!
भूतकाल में भी साधक बहुत हुये, गृहस्थ साधकों की बात करता हूँ हों!
मुनिराज की बात तो कहाँ? आहाहा! परंतु इतनी स्पष्टता (गुरुदेव ने ही की)।
क्योंकि क्रिया के कारक पर्याय में हैं। भूले तो राग को करे, भूल तोड़े तो वीतरागभाव को करे।
राग को करे तो दुःख को भोगे और वीतरागभाव को करे तो (आनंद को भोगे)। आहाहा!
कर्तापने और भोक्तापने का धर्म पर्याय में है, द्रव्य में क्रिया के कारक नहीं हैं।
इसलिये करे और भोगे (ऐसा) त्रिकाली द्रव्य परमात्मा का स्वभाव नहीं है।
यदि आनंद को भोगे, कदाचित् मान लें हम अपने लोभ से, कि आनंद को तो भोगता है, समझ गये? तो उसके पीछे logic (लॉजिक, न्याय) है।
कि जब सम्यग्दर्शन प्रगट होता है तब तो आनंद को भोगता है आत्मा।
तो सम्यग्दर्शन के पहले तो दुःख था, तो आत्मा (दुःख को) भोगता है ऐसा आ जायेगा। ख्याल आया अब?
कि वर्तमान पर्याय में आनंद को भोगता है तो पूर्व पर्याय में दुःख को भोगता है ऐसा आ गया कहे बिना।
क्योंकि व्ययपूर्वक उत्पाद होता है, दुःख का हुआ व्यय और अतीन्द्रिय सुख का हुआ उत्पाद।
वह सुख को नहीं भोगता वह रहने दो, इतना रहने दो।
दुःख को नहीं भोगता वह ठीक है, पर आनंद को न भोगे? आनंद के लिये तो यह करते हैं। आहाहा!
वह नहीं भोगता आनंद को तब ही आनंद प्रगट होगा और पर्याय आनंद को भोगेगी, भोगेगी और भोगेगी!
ज्ञान ऐसा जानेगा कि पर्याय भोगती है, मैं नहीं भोगता। आहाहा!
आत्मज्ञान ऐसा जानता है। दृष्टि द्रव्य के ऊपर, अकारक-अभोगता के ऊपर पड़ी है।
मैं अकारक और अवेदक हूँ, मैं परिणाम का करनेवाला और परिणाम का वेदनेवाला नहीं हूं।
धीरज, ऐसी बात है। वह तो संस्कृत में नहीं आयेगा।
वह कैसा रूप-रूप-रूप, आता है, रूप आता है, रूपाणी-रूपाणी, क्या कहते हैं?
आता है न रूप, वह नहीं लेकिन यह अलग है। वह जानकर भी यह जानना पड़ेगा तुझे।
उपाध्याय बनेगा, शास्त्री बनेगा और आचार्य बनेगा न? शास्त्र का आचार्य हों!
इन आचार्य की बात नहीं है। यह तो डिग्री है एक आचार्य की।
ओहोहो! इसलिए कहा है, कि द्रव्यानुयोग अपनी योग्यता और गुरुगम से समझ में आये ऐसा है।
नहीं तो उसे यदि उल्टा जान ले तो उसका दोष है। श्रीगुरु क्या करें? गुरु तो चारों तरफ से समझाते हैं, विवक्षा से समझाते हैं,
लालबत्ती भी धरते हैं जिससे कोई स्वच्छंदी भी न हो और सभी स्वतंत्र होकर परमात्मा हो जायें, ऐसी गुरुदेव की शैली है।
परंतु मैं ऐसा समझता हूँ कि सभी दो नयों को समझकर आये हैं इसीलिए मैं दो नयों में, उस व्यवहारनय की बात नहीं करता। समझ गये?
उन सभी नयों का ज्ञान तो सभी को हो गया है। अब तो नयातिक्रांत कैसे हुआ जाये, उसकी बात मैं करता हूँ, समझ गये?
परंतु जब कहा कि आनंद का भोक्ता नहीं है। भाईसाहब कहते हैं, आनंद का भोक्ता नहीं है? कि ना, नहीं है।
मुमुक्षु:- स्वयं पूर्ण आनंदस्वरूप है उसे भोक्ता होने की क्या जरूरत? उत्तर:- क्या जरूरत? आहाहा!
मुमुक्षु:- मैं स्वयं परमात्मा हूँ। उत्तर:- परमात्मा, पूर्ण परमात्मा, आनंदमय, आनंदमय है।
एक अन्यमति में बात आती है, अन्यमति की हों। बहुत तो याद नहीं है, फिर भी थोड़ी बहुत कहता हूँ।
वह कोई ऐसा शिष्य था तो किसी गुरु के पास गया। कि भाई, मुझे तो ज्ञान की पिपासु है, मुझे तो ज्ञान पीना है।
देख भाई, तू मेरे पास आया है, परंतु फलाने ऋषि हैं उनके पास जा, वे तुझे ज्ञान पिला देंगे।
इसलिए उनके पास गया। तो उन्होंने ऐसा कहा कि तू ऐसा कर, समुद्र के पास जा। वह तुझे ज्ञान पिलायेगा।
तो समुद्र के पास गया। मीठा महासागर हों! खारा नहीं। आहाहा!
एला (ए भाई), तू ज्ञानमय है, यहाँ मेरे पास ज्ञान पीने कहाँ आया? हें? आहाहा!
ऐसी वस्तु है, स्वयं ज्ञानमय और आनंदमय है। बाहर से ज्ञान और आनंद आने का कुछ है ही नहीं। आहाहा!
अंदर भरा है सब। अंदर देख, लक्ष अंदर कर और उसमें (ठहर)। पहले लक्ष और फिर लीन।
लक्ष गृहस्थ अवस्था में होता है, आंशिक लीनता होती है परंतु विशेष लीनता तो मुनि अवस्था में होती है। आहाहा!
बाह्य में नग्नता, अठ्ठाईस मूलगुण, निरतिचारपने पालन होता है, जंगल में रहते हैं, गाँव में रहते नहीं। आहाहा!
और दो चार दिन में जब उनकी इच्छा हो तब आहार लेने आते हैं, रोज आहार लेना ऐसा नियम नहीं होता।
आनंद का भोजन करते-करते कभी इच्छा हो तो गाँव में पधारते हैं। आहाहा!
आहार लेकर वापस चले जाते हैं। वे तो ध्यान में मग्न, मस्त हैं, मस्त।
मुनि, मुनि हुआ तो सिद्ध हो गया, ऐसा आता है। आता है न बहन? मुमुक्षु:- साधु हुआ तो सिद्ध हुआ।
उत्तर:- हाँ, साधु हुआ तो सिद्ध हो गया। साधु अर्थात् क्या? आहाहा!
कितने तो कहते हैं ये सोनगढ़वाले साधु को नहीं मानते।
अरे! भाई हम तो णमो लोए सव्व त्रिकालवर्ती साहूणं कहते हैं।
भूतकाल के साधु, वर्तमान के साधु और भविष्य में साधु होंगे, उन्हें वर्तमान में नमस्कार करते हैं।
गुरुदेव कहते हैं अरे, हम तो साधु के चरण की रज हैं, कहाँ भावलिंगी संत, हें? आहाहा!
लोग तो यूँ ही विवाद उठाते हैं, दूसरा क्या हो?
मात्र निश्चयनय से ज्ञान ज्ञायक को नहीं जानता।
निश्चयनय से ज्ञान ज्ञायक को, अपने आत्मा को नहीं जानता? आहाहा!
'आत्मा का ज्ञान आत्मा को जानता है' उसमें भी अनुभव नहीं होता, क्योंकि इतना भेद पड़ा।
निश्चयनय से ज्ञान ज्ञायक को नहीं जानता। स्वभाव से ही ज्ञान ज्ञायक को जानता ही है। उसमें नय की जरूरत नहीं है।
इसप्रकार स्वभाव के समीप जाने पर नयों के विकल्प शांत होते हैं और आत्मा को आत्मा का अनुभव हो जाता है।
इसप्रकार स्वभाव के सन्मुख होने पर नयों के विकल्प अस्त हो जाते हैं, नयों के कोई विकल्प रहते नहीं।
शांत हो जाते हैं विकल्प। और अभेदरूप से आत्मा का अनुभव होता है।
यह तो स्वभाव का जिसे भान नहीं था और जो व्यवहारनय के पक्ष में पड़ा था उसे निश्चयनय द्वारा समझाते हैं।
जिससे व्यवहार का पक्ष छूटे और निश्चय के पक्ष में आ जाए।
तो वह 'निश्चयनय' को ही चिपक गया। इसलिये उसे अब कहते हैं, व्यवहार से खिसककर निश्चयनय के विकल्प में आया, परंतु अनुभव नहीं हुआ।
ऐसे जीव को अब कहते हैं -ज्ञान निश्चयनय से आत्मा को नहीं जानता।
तो क्या व्यवहारनय से जानता है? अब कहाँ भाई? तू सुन तो सही। आहाहा!
यह विषय ऐसा है, शास्त्र में आता है, कि स्वमत या परमत के साथ तू वादविवाद मत करना, यह वादविवाद का विषय नहीं है।
गुरुदेव के सामने बहुत लोगों ने challenge (चेलेंज, चुनौती) किया,
कि चर्चा करो हमारे साथ, हमें चर्चा करने आना है, हमें टाइम दो।
गुरुदेव ने कभी भी किसी को टाइम नहीं दिया और न ही ऐसा कहा कि हमें चर्चा करनी है।
हम तो जो कहते हैं वह सुनने के लिये जिसे आना हो तो आओ।
हम किसी के साथ चर्चा नहीं करते। यह चर्चा का विषय नहीं है, भाई! आहाहा! चर्चा से पार आये ऐसा नहीं है।
ज्ञान निश्चयनय से आत्मा को नहीं जानता। अरे! यह क्या कहते हो? बोलो!
कुंभार से घड़ा नहीं होता? कि नहीं होता।
कि ज्ञान आत्मा को निश्चयनय से जानता नहीं? कि नहीं, नहीं जानता। यह क्या बात करते हो?
क्या निश्चयनय से नहीं जानता, तो क्या व्यवहारनय से जानता है? अरे! तू सुन, मैं तीसरी बात करता हूँ।
व्यवहारनय से भी ज्ञान आत्मा को नहीं जानता और निश्चयनय से भी ज्ञान आत्मा को (नहीं) जानता।
मैं इन दो के उपरांत एक तीसरी बात करता हूँ। आहाहा!
प्रतिक्रमण और अप्रतिक्रमण से (अलग) एक तीसरी भूमिका है। आहाहा! उसमें अनुभव होता है।
अप्रतिक्रमण तो जहर है परंतु प्रतिक्रमण का विकल्प भी जहर है। शुभराग है न? आहाहा!
वह वहाँ लिया है कि यह तो दो प्रकार के प्रतिक्रमण से (भिन्न) तीसरे प्रकार के प्रतिक्रमण की बात चलती है।
अरे! यह समयसार अर्थात् क्या? आहाहा!
अप्रतिक्रमण तो निषेध करने योग्य है, पाप के परिणाम, वह तो कोई सवाल नहीं है।
परंतु प्रतिक्रमण का जो शुभराग आता है उसमें भी आकुलता होती है।
भाई! वह वास्तव में प्रतिक्रमण नहीं है। व्यवहार प्रतिक्रमण भी प्रतिक्रमण नहीं है।
उससे तीसरी भूमिका है वहाँ प्रतिक्रमण का विकल्प भी उत्पन्न नहीं होता। आहाहा!
पूर्व में लगे हुए दोष, उन्हें याद करके उन्हें टालना, ऐसा जो विकल्प वह भी है नहीं।
स्वरूप में लीन हो गया, लीन हो गया तो प्रतिक्रमण-प्रत्याख्यान-आलोचना सब एक समय में हो गया।
एक वीतरागभाव में दस लक्षण आये हैं न, धर्म? उस वीतरागी पर्याय में दस समा जाते हैं, ऐसा!
तू सुन, मैं तीसरी बात करता हूँ। आहाहा! प्रतिक्रमण में आता है वह, तीसरी भूमिका में आता है न? शास्त्र में है।
ज्ञान देखो, ज्ञान, ज्ञान अर्थात् क्या? इस समयसार में ऐसा लिखा है, ऐसा जो ज्ञान, वह ज्ञान है?
मुमुक्षु:- नहीं। उत्तर:- तेरा ज्ञान समयसार में है? मुमुक्षु:- नहीं।
उत्तर:- ज्ञान समयसार में (शास्त्र में) नहीं होता परंतु समयसार में (आत्मा में) होता है।
एक निमित्तरूप समयसार (शास्त्र) और एक उपादानरूप (समयसार - आत्मा)।
- ज्ञान, स्वभाव से ही आत्मा को जानता है। कब? चौथे काल में? आहाहा! निरंतर ज्ञान आत्मा को (जानता है)। आहाहा!
उसे नय लागु नहीं पड़ते। स्वभाव से ही है फिर कहाँ प्रश्न रहा? नय की जरूरत (नहीं है)।
एक द्रव्य स्वभाव और एक पर्याय स्वभाव। दोनों के स्वभाव को लक्ष में ले, स्वभाव को लक्ष में ले तो एक अनुभव होता है।
द्रव्य स्वभाव और पर्याय स्वभाव, उसे स्वभाव से देखो तो एक अनुभव हो जायेगा।
द्रव्य को द्रव्य के स्वभाव से देख और पर्याय को पर्याय के स्वभाव से देख तो तो तुझे अनुभव हो जायेगा।
एक अनुभव होता है। नयातीत होने की यह विधि है।
नयों के विकल्प छूटकर निर्विकल्प आत्मा का अनुभव होने की यह विधि के प्रकार बताते हैं।
जाननहार जानने में आता है। आहाहा! कोलाहल बंद करो अब।
नयों के विकल्प के कोलाहल बंद करो, यदि आनंद का स्वाद लेना हो तो। आहाहा!
जाननहार जानने में आता है अर्थात् जानने में आया ही करता है।
दो बात की, जाननहार जानने में आता है वर्तमान में, और जानने में आया ही करता है, किसी भी काल में ज्ञान जानना छोड़ता ही नहीं।
तो फिर अनुभव क्यों नहीं होता? कि तुझे कहाँ ऐसा विश्वास है कि जाननहार जानने में आता है?
मैं तो इसे (पर को) जानता हूँ। आहाहा! तेरी दृष्टि विपरीत है, निमित्ताधीन दृष्टि है।
निमित्त के लक्ष से जाननहार जानने में नहीं आता।
त्रिकाली उपादान के लक्ष से जाननहार जानने में आता है, जानने में आता है और जानने में आता है।
लक्ष पलट दे न! यह (पर) ज्ञात होता है, यह (पर) ज्ञात होता है, रहने दे।
जाननहार जानने में आता है। जानने में आता है अर्थात् जानने में आया ही करता है।
जानता है और जानने में आता है, जानता है और जानने में आता है, यह function (फंक्शन, कार्य) चालू ही है, अनादि से।
आबालगोपाल सभी को भगवान आत्मा जानने में आया ही करता है। बोलो! यह शास्त्र का आधार।
जानने में आया ही करता है। 'जानता है ' वह ज्ञान प्रधान कथन हुआ और 'आत्मा जानने में आया करता है' वह ज्ञेय प्रधान कथन हुआ।
'जानता है' वह ज्ञान और 'जानने में आता है' वह ज्ञेय। जानता भी आत्मा है और जानने में आता भी आत्मा है।
जाने ज्ञान और जानने में आये दुकान? क्यों, वह भी ज्ञेय तो है न? नहीं? कहाँ गया रजनी?
जाने ज्ञान और जानने में आये मीठालाल पेलेस दुकान, कपड़े की दुकान। आहाहा! ऐसा नहीं है। बड़ी भूल खायी है, ज्ञेय की भूल खायी है उसने।
यहाँ से ज्ञेय निकाल दिया, उत्थाप दिया और बाहर में ज्ञेय को स्थापित किया।
तो जहाँ ज्ञेय तुम्हारे श्रद्धा-ज्ञान में रहेगा, वहाँ ही तुम्हारा उपयोग जायेगा।
इस जगत के पदार्थ कोई ज्ञान के ज्ञेय नहीं हैं, ज्ञान का ज्ञेय हो तो निज परमात्मा। आहाहा!
अपना आत्मा ही ज्ञेय है।
ज्ञान भी स्वयं, ज्ञेय भी स्वयं और ज्ञाता भी (स्वयं) (समयसार कलश २७१)।
ऐसे तीन भेद करो तो हैं, और भेद न करो तो अभेद एक वस्तु है। आहाहा!
आबालगोपाल सभी को भगवान आत्मा जानने में आया ही करता है, बिना प्रयत्न के हों!
कुछ पुरुषार्थ नहीं करना पड़ता और जानने में आया ही करता है। जानता है और जानने में आता है।
जानता है और जानने में आता है, ऐसे स्वभाव का स्वीकार करना उसका नाम पुरुषार्थ है। आहाहा!
कुछ नया नहीं करना है। वह ज्ञान भी उत्पन्न नहीं करना है, ज्ञान तो उत्पन्न हो रहा है।
और आत्मा को जानना भी नहीं है जानने में आया ही करता है।
स्वीकार कर इतनी ही देर है। आहाहा!
स्वभाव का स्वीकार उसका नाम अनंता पुरुषार्थ है। पुरुषार्थ तो है परंतु अनंता पुरुषार्थ है वह।
कौन सी नय से जानने में आया करता है? किसी नय से जानने में आता है न आत्मा? बिना नय के किसप्रकार जानने में आये आत्मा?
अरे! वह तो 'स्वभाव' से ही जानने में आया करता है, सुन तो सही!
यह (समयसार) १७ वीं १८ वीं गाथा है न? बहुत उच्च कोटि की है, बहुत उच्च कोटि की।
ऐसा आता है कि- जब स्वभाव के सन्मुख होकर अनुभव करता है तब नयों की लक्ष्मी उदित नहीं होती, प्रमाण अस्त हो जाता है।
नयों की लक्ष्मी अर्थात् स्वभाव को जाननेवाली सविकल्पात्मक ज्ञान की पर्याय उदित नहीं होती।
राग मिश्रित ज्ञान उत्पन्न नहीं होता, राग के संबंधवाला ज्ञान उत्पन्न नहीं होता।
राग के संबंध को छोड़कर वह ज्ञान प्रगट होता है। आहाहा!
नय अस्त होते हैं तब स्वाभाविक ज्ञान उदय होता है। जब आत्मा को स्वभाव से देखता है तब नयों के विकल्प छूट जाते हैं।
(समयसार) कलश - ९ में आता है कि-, बहन, कलश ९ बोलो।
मुमुक्षु:- उदयति न नयश्रीरस्तमेति प्रमाणं क्वचिदपि च न विद्मो याति निक्षेपचक्रम् ।
किमपरमभिदध्मो धाम्नि सर्वङ्कषेऽस्मि- न्ननुभवमुपयाते भाति न द्वैतमेव ।।९।।
देखो, यह पुस्तिका लिखी गई, इसे वे कहते हैं कि घर का लिखा गया है। भाई! घर का कुछ नहीं है।
संतों ने जो कहा है उसका स्पष्टीकरण करते हैं। आहाहा! हमारे घर की बात (नहीं है)।
है तो स्वभाव की बात, घर की, आत्मा की। समझ गये?
परंतु आचार्य भगवान कहते हैं, वह सुन तो सही । आहाहा!
सभी आत्माओं का स्वभाव ही ऐसा है, नय से जानने में आये ऐसा नहीं है,
शास्त्र ज्ञान से जानने में आये ऐसा नहीं है, आत्मज्ञान से आत्मा जाना जाता है। आहाहा!
श्लोकार्थ:- आचार्य शुद्धनय का अनुभव करके कहते हैं कि,
शुद्धनय का अर्थात् शुद्धात्मा का अनुभव करके कहते हैं अथवा श्रुतज्ञान का अनुभव करके कहते हैं,
श्रुतज्ञान कहो या आत्मा कहो एक ही है।
इन समस्त भेदों को गौण करनेवाला जो शुद्धनय के विषयभूत चैतन्य-चमत्कारमात्र तेजःपुंज आत्मा है,
सामान्य, सामान्य, अनादि-अनंत ज्ञायक टंकोत्कीर्ण एक आत्मा अंदर विराजमान है।
उसका अनुभव होने पर नयों की लक्ष्मी उदित नहीं होती, अर्थात् नयों के विकल्प उत्पन्न नहीं होते, विकल्प शांत हो जाते हैं सभी।
प्रमाण अस्त हो जाता है,
प्रमाण के विकल्प, द्रव्य-पर्याय को एकसाथ जाननेवाला जो ज्ञान, उसे प्रमाण कहते हैं और वह विकल्पात्मक प्रमाण कहलाता है।
प्रकार दो हैं, नय और प्रमाण के: (१) 'विकल्पात्मक नय' भी होता है और (२) 'निर्विकल्पात्मक नय' भी कहने में आता है।
(१) 'विकल्पात्मक प्रमाण' होता है और (२) 'निर्विकल्प प्रमाण' भी होता है।
परंतु यहाँ नय और प्रमाण, दोनों विकल्पात्मक साधक की भूमिका बतायी है।
साधक अर्थात् जिसे सम्यग्दर्शन साध्य है उसे भी साधक कहते हैं,
और साधक होने के बाद जिसका साध्य मोक्ष है उसे भी साधक कहते हैं।
यहाँ तो जिसे सम्यग्दर्शन प्रगट नहीं हुआ है ऐसा जीव नय के द्वारा विचारता है, परंतु अनुभव के काल में नयों के कोई विकल्प रहते नहीं हैं।
और निक्षेपों का समूह कहाँ चला जाता है, नाम निक्षेप, द्रव्य निक्षेप, भाव निक्षेप (स्थापना निक्षेप), चार निक्षेप हैं न? वे।
सो हम नहीं जानते। अमृतचंद्राचार्य भगवान कहते हैं कि हम अपने स्वरूप में लीन होते हैं,
तब इसे व्यवहारनय कहा जाता है, और इसे निश्चयनय कहा जाता है,
इसे प्रमाण कहा जाता है, और इसे निक्षेप कहा जाता है,
कि वहाँ है ही नहीं! हो तो ज्ञान का ज्ञेय कहलाये परंतु वह तो है ही नहीं।
हो तो ज्ञान का ज्ञेय व्यवहार से कहलाये, परंतु वो है ही नहीं, अनुभव के काल में कोई विकल्प नहीं है।
निक्षेपों का समूह कहाँ चला जाता है सो हम नहीं जानते। इससे अधिक क्या कहें? द्वैत ही प्रतिभासित नहीं होता।
यह अनुभूति और यह अनुभूति का विषय, यह आनंद की पर्याय और (यह) आनंद मूर्ति, ऐसा द्वैतपना आत्मा में भासित होता (नहीं)। आहाहा!
अभेद ज्ञेय में द्वैतपना नहीं है। अभेद ध्येय में भी द्वैतपना नहीं है।
अभेद ध्येय में द्वैतपना नहीं है और अभेद ज्ञेय होता है उसमें भी द्वैतपना (नहीं है)। यह क्या?
यह क्या भला? कि अभेद ध्येय है उसमें ज्ञान, दर्शन, चारित्र के गुणभेद (ऐसा) तीनपना उसमें नहीं है।
दृष्टि के विषय में, ध्येय में गुणभेद नहीं है।
पर्याय का तो उसमें अभाव है परंतु गुणों का तो उसमें सद्भाव है, तथापि गुणभेद का अभाव है।
ध्येय है, जिसका अवलंबन लेने पर निर्विकल्प शांति आती है, ध्येय, वह अभेद है। आहाहा!
उस अभेद में गुणभेद नहीं दिखते
और अभेद के ऊपर दृष्टि पड़ने पर उस निर्विकल्प ध्यान में निश्चय रत्नत्रय के परिणाम प्रगट होते हैं, वीतरागी परिणाम।
वे भी अभेद होकर ज्ञेय होते हैं, उस ज्ञेय में द्वैत भासित नहीं होता, द्वैतपना भासित नहीं होता।
ध्येय में गुणभेद दिखता नहीं और स्वज्ञेय हुआ, उसमें पर्याय का भेद दिखता (नहीं)। फिर भी गुण हैं और पर्यायें भी (हैं)।
क्या कहा? कि गुणों को उड़ा दिया? कि ना। पर्याय को उड़ा दिया? कि ना।
यह क्या बात करते हो? हमारे दिमाग में कुछ आता (नहीं)!
क्योंकि दिमाग में कचरा भरा है, कहाँ से आये तुझे? आहाहा!
यह कुटुंब मेरा, लक्ष्मी मेरी, मोटर मेरी। आहाहा!
बैंक बेलेन्स मेरा, कारखाना मेरा, मेरा-मेरा और मरता है। समझे विमल? आहाहा! अब मरने जैसा नहीं है।
कारखाने का मालिक कौन है? पुद्गल है। आहाहा! विमल भी नहीं है और धीरूभाई भी नहीं हैं।
अनुपभाई आये हैं या नहीं आये? नहीं आये। अरे! इन दस दिन व्यापार भी छोड़ता नहीं कोई, बोलो। देखो तो सही!
बहुत वर्ष पहले की बात करता हूँ, बहुत वर्ष पहले हों!
बहुत वर्ष हो गये, सत्तर वर्ष पहले की बात करता हूँ।
स्थानकवासी और श्वेतांबर, वहाँ तो हम जहाँ रहते थे वहाँ तो कोई दिगंबर तो था ही नहीं।
आठ दिन दुकान बंद कर देते भाई। अजमेरा भाई, दुकान को ताला।
कि बनियों का यह पर्व चल रहा है, अब आठ दिन वे मिलेंगे नहीं, ऐसी तो छाप थी। आहाहा!
भले ही बिना समझे, कुछ समझे तो नहीं, तो भी, इसप्रकार, धर्म का पर्व तो है न? उस अपेक्षा से बात करता हूँ, हों!
वह सच था ऐसा मुझे नहीं कहना- लेना है, दृष्टांत तो एकदेश होता है।
ऐसे यहाँ कहने का आशय यह है कि अरे! दस दिन भी जो निवृत्ति न मिले। आहाहा!
अरे! चौबीस घंटे निवृत्ति न मिले तो दो तीन घंटे तो निवृत्ति निकालनी चाहिये या नहीं? आहाहा!
यहाँ भी बहुत लोग प्रवृत्तिवाले हैं, जामनगर के, फिर भी आते हैं, हें! उसमें क्या? आत्मा की बात है न यह तो।
बारह महीने में (एक बार) दस दिन आते हैं ! महीने-महीने दस दिन आयें तो तो?
ये तो हर महीने आते हैं, इस महीने नहीं जायेंगे तो अगले महीने जायेंगे धर्म करने।
हर महीने नहीं आते दस दिन। मधुरता से कह देना चाहिये सब। हें? यह तो हित के लिये है न? आहाहा!
जाननहार जानने में आता है। फिर से आया हों! है वह आता है, वह ही आनेवाला है, दूसरा कुछ आनेवाला (नहीं है)। आहाहा!
दूसरा सब गया अब। जाननहार जानने में आता है। आहाहा!
उसमें अनुभव होता है, भाई! यह साधारण वाक्य नहीं है।
बस, जाननहार जानने में आता है इतने में सम्यग्दर्शन-ज्ञान हो जाता है? इतना आसान है?
भाई! स्वभाव आसान होता है, विभाव मुश्किल होता है।
पानी को ऊपर चढ़ाना हो तो मशीन चाहिये और पानी ऐसे डालो तो नीचे ढालवाले मार्ग में मशीन चाहिये कोई?
वह ढल जाता है अपनेआप। आहाहा! स्वभाव आसान होता है, विभाव मुश्किल है।
जाननहार जानने में आता है। आहाहा! आगम पुकार करते हैं, संत कहते हैं।
गुरुदेव कह गये हैं कि तुझे प्रति समय जाननहार जानने में आता है।
(समयसार की) १७-१८ वीं गाथा ऐसा कहती है कि सभी को आबालगोपाल सभी को जाननहार जानने में आता है, अनुभव में आता है अर्थात् जाननहार जानने में आता है।
यह तो समयसार का कथन है। आहाहा! जाननहार 'जानने में आयेगा' ऐसा नहीं है।
त्रम्बकभाई! जानने में आ रहा है? आहाहा! तो फिर बिपिनभाई जानने में नहीं आयेंगे, अशोकभाई जानने में नहीं आयेंगे। क्या होगा?
मुमुक्षु:- इन्द्रियज्ञान (उसे जानेगा)। उत्तर:- वाह! बहुत अच्छा! वाह रे वाह! देखो यह चमत्कार।
देखो ये दस (समयसार ३७३-३८२) गाथा का चमत्कार आया हों! आहाहा!
सही जवाब दिया। मेरा काम उसे जानना नहीं है, इन्द्रियज्ञान उसे जानेगा।
मैं तो मुझे, जाननहार को जानता हूँ। बस! आहाहा!
कुंदकुंद की वाणी बांझ नहीं जाती।
दो हजार वर्ष पहले लिखा है न? वह वाणी छूटे कुंदकुंद की और कोई ना समझे, ऐसा होता नहीं।
कम-ज्यादा सभी समझते हैं, समझते हैं और समझते हैं। आहाहा!
ये विपिनभाई और ये रमणीकभाई के भाई और ये अशोकभाई के पुत्र, उनके पुत्र खीमचंदभाई के, उनके पुत्र कहलाते हैं न? आहाहा!
वह तो इन्द्रियज्ञान जानेगा। आहाहा! मैं उसे नहीं जानता क्योंकि इन्द्रियज्ञान मेरा नहीं है।
ये खीमचंदभाई बैठे हैं वह मुझे ख्याल नहीं है। बैठे हैं वहाँ खीमचंदभाई? आहाहा!
यह अशोक तुम्हें जानने में आता है या नहीं? मुमुक्षु:- (ना, जानने में नहीं आता)।
उत्तर:- तो उसे कौन जानेगा? मुमुक्षु:- इन्द्रियज्ञान।
उत्तर:- इन्द्रियज्ञान! तो फिर इन्द्रियज्ञान उसे जानेगा, तो मैं उसे नहीं जानता,
मुझे जाननहार जानने में आता है, तो यह पुत्र मेरा है ऐसी ममता छूट जायेगी! आहाहा!
ममता का अभाव हो जायेगा, अशोकभाई अशोकभाई में रहेगा,
मेरा आत्मा मेरा आत्मा में रहेगा और मेरा काम हो जायेगा। आहाहा!
हिल जाते हैं। अब हिलते हैं जरा-जरा। हें?
मुमुक्षु:- ममता गई तो समता आ जाती है? उत्तर:- हाँ, ममता गई तो समता ही आयेगी न? दूसरा क्या आयेगा? वीतरागी समता हों! आहाहा!
जाननहार जानने में आता है। फिर से आया। यह ही आनेवाला है। अब पर जानने में आता है, वह आयेगा? मुमुक्षु:- नहीं आयेगा।
उत्तर:- नहीं आयेगा। लेकिन पर तो रहेगा। तो पर को जाननेवाला कौन रहेगा? मुमुक्षु:- इन्द्रियज्ञान।
उत्तर:- इन्द्रियज्ञान। उसके खाते में डाल दो न? वह उसका काम है।
मुमुक्षु:- बहुत drilling (ड्रीलिंग, अभ्यास) कराते हैं। ड्रीलिंग बहुत कराते हैं ये। उत्तर:- ड्रीलिंग।
मुमुक्षु:- बारंबार- बारंबार, बारंबार- बारंबार, वृद्धिकरण। उत्तर:- बारंबार-बारंबार। Hammering (हेमरिंग)।
हेमरिंग - सिर में हथोड़ा मारा करते हैं, हथोड़ा मारते हैं, सही से हथोड़ा मारते हैं न, तब जाकर तो थोड़ा नरम पड़ता है। हाँ!
यह कहीं कम (नहीं है)। इसकी तिरछाई, गलत होशियारी कहीं कम (नहीं है)। वह बहादुर का पुत्र है, मैं पर को जानता हूँ, (क्या) मैं नहीं जानता?
उसके सामने जब बहुत हथोड़े मारते हैं न, तब जरा, जरा नरम पड़ता है।
कोई समझो या कोई ना समझो!
क्योंकि उन्हें यह पता है कि यहाँ पाठ को पक्का नहीं करेगा तो बाहर निकलकर दूसरे गलत रास्ते पर चढ़ जायेगा।
जाननहार जानने में आता है। और जब मुझे जाननहार जानने में आता है ऐसा आता है तब,
'निश्चयनय' से जाननहार जानने में आता है ऐसा विचार भी नहीं आता। ऐसा विकल्प अब नहीं आता।
जाननहार ज्ञात होता है ऐसा विचार करता है, तब निश्चयनय से जाननहार ज्ञात होता है, ऐसा निश्चयनय का विचार छूट जायेगा, आयेगा ही नहीं।
आहाहा! यह प्रयोग की बात चलती है। आहाहा!
यह बात 'जाननहार जानने में आता है' यह धारणा की बात नहीं है।
हरकिशनभाई, यह कपड़ा जानने में नहीं आता वरन् जाननहार जानने में आता है, तो फिर कपड़े को कौन जानेगा हरकिशनभाई?
मुमुक्षु:- इन्द्रियज्ञान। उत्तर:- इन्द्रियज्ञान। अच्छा!
दर्शना को कौन जानेगा? इन्द्रियज्ञान।
तुम्हारी पुत्री तो है न? है या नहीं? मुमुक्षु:- नहीं है।
उत्तर:- नहीं! कहाँ गई दर्शना? बैठी है न? यह रही। तुम्हारी पुत्री नहीं है? यह क्या लगाकर रखा है?
मुमुक्षु:- आपने यह क्या लगाकर रखा है? (पूज्य लालचंदभाई और सभी हँसे)।
उत्तर:- यह तो परमात्मा होने का पाठ चलता है, भाई! आहाहा!
किसकी पुत्री और किसका पिता? अरे! देह का धनी भी आत्मा नहीं है तो कुटुंब कबीले की कहाँ बात करनी?
मेरापना तो गया परंतु जानना भी गया। करना गया और जानना गया और जाननहार रह गया।
और जाननहार जानने में आ गया पश्चात, पश्चात हों!
वे दो जाते हैं उसके बाद जाननहार हूँ उसमें आता है, तो जाननहार ही ज्ञात होता है।
मैं जाननहार हूँ और जाननहार ज्ञात होता है दूसरा कुछ ज्ञात नहीं होता।
यह क्या लगाकर रखा है? मुमुक्षु:- सब कचरा निकल गया। Brain wash (ब्रैन वॉश, डिमाग साफ़) हो गया।
उत्तर:- ब्रैन वॉश हो गया, कचरा निकल गया, बस!
ऐसा विचार भी नहीं आता, नय का विचार।
जाननहार ज्ञात होता है, वह तो स्वभाव से जाननहार ज्ञात हुआ ही करता है ऐसा ही मेरा स्वरूप है। बस!
स्वभाव से ही जाननहार जानने में आ रहा है। स्वभाव से ही जाननहार अर्थात् ज्ञायक,
जानने में अर्थात् ज्ञान में आ रहा है तो स्वभाव ही लक्ष में आता है। आहाहा! विभाव कोई लक्ष में आता (नहीं)।
और जब स्वभाव लक्ष में आता है तब नय के विकल्प छूट जाते हैं, अर्थात् विकल्प उत्पन्न नहीं होते।
और स्वभाव स्वभावपने अभेद अनुभव में आता है। आहाहा!
दो प्रकार के अभेद एक अभेद होकर जानने में आते हैं।
दो प्रकार के अभेद? मुमुक्षु:- एक अभेद। उत्तर:- एक अभेद जाननहार।
गिरनार के ऊपर आकाशवाणी हुई थी न? इसने टेप रखा हुआ था जेब में।
गिरनार के ऊपर जाते थे, वे लोग चलकर आ रहे थे और मैं डोली में, साथ-साथ सब जा रहे थे।
उसमें एक बहन के भजन की टेप चलायी भाई ने, किशोरभाई ने। आहाहा! प्रभु मैं एक... क्या? मुमुक्षु:- जाननहारा।
उत्तर:- वह आता है न, प्रभु। ऐसा है न आगे? मुमुक्षु:- प्रभु! मैं ज्ञायकरूप केवल जाननहारा रे।
उत्तर:- प्रभु! मैं ज्ञायक हूँ? मुमुक्षु:- ज्ञायकरूप।
उत्तर:- ज्ञायकरूप, प्रभु मैं ज्ञायकरूप, केवल एक जाननहारा रे!
मैंने तो कहा यह तो आकाशवाणी हुई! ऐसा कहा हों! प्रमोद आ गया।
मुमुक्षु:- सहसावन में से आपकी डोली जा रही थी। उत्तर:- हाँ सहसावन में से, ठीक! ये भाई भी साथ थे।
मुमुक्षु:- आपका परम प्रताप था। मुमुक्षु:- भाई, टेप भी छोटा था इसलिए जेब में दिखता नहीं।
उत्तर:- दिखता नहीं, हाँ। इसलिए कहा यह तो आकाशवाणी आयी है यह तो। हें! आहाहा!
आकाशवाणी है भाई, आकाशवाणी अर्थात् दिव्यध्वनि का सार है 'जाननहार जानने में आता है'।
यह साधारण बात नहीं है, इसकी कीमत करना सभी।
यहाँ से लौटकर जाओगे न गाँव में, तो भूलना नहीं, 'जाननहार जानने में आता है' दस बार तो याद करना।
वह कहाँ गया आशीष? नहीं आया? वह फैक्टरी में पड़ा है।
यह आया-आया, आया है, आया है। उसका जन्म दिन था, परसों या कल? परसों? परसों, जन्मदिन था।
फिर आया सुबह को। आये न पैर छूने? दस बार यह बोल, मैंने कहा, दस बार बुलवाया और रोज बोलना है फिर, ऐसा।
आज ही बोलने के लिए नहीं है, रोज। कि भाई, रोज बोलूँगा हों! आहाहा!
यहाँ आ, तू यहाँ आ। तुझे क्या lesson (लेसन, शिक्षण) दिया मुझे तो कह।
मैं तो परीक्षा कभी लेता नहीं हूं, तो भी आज ले लूँ। बोलो सबके बीच में बोलो।
मुमुक्षु:- होने योग्य होता है और जाननहार जानने में आता है। उत्तर:- जानने में आता है।
मुमुक्षु:- जाननहार जानने में आता है, वास्तव में पर जानने में नहीं आता। उत्तर:- यह एक मंत्र दिया।
एक-एक वाक्य दस बार बोलना, रोज हों! रोज बोलता है? मुमुक्षु:- हाँ भाई!
उत्तर:- सब होने योग्य होता है और जाननहार जानने में आता है।
कोई किसी का कर्ता नहीं है, सब होने योग्य होता है।
जड़-चेतन के परिणाम, अंदर के और बाहर के, सब होने योग्य होते हैं।
कोई किसी का कर्ता - हर्ता नहीं है, उसके समय में उसके काल में परिणाम होने योग्य हुआ ही करते हैं। आहाहा!
आत्मा उसका कर्ता नहीं है। आत्मा उसका व्यवहार से ज्ञाता है या नहीं? व्यवहार से ज्ञाता अर्थात् क्या?
कि मन उसे जानता है और कहा जाता है कि आत्मा उसे जानता है, उसका नाम 'व्यवहार से' कहा जाता है। आहाहा!
निर्मल पर्याय का आत्मा व्यवहार से कर्ता है, व्यवहार से कर्ता अर्थात् क्या?
कर्ता नहीं है, कर्ता पर्याय की पर्याय है और उपचार आया आत्मा पर,
कि निर्मल पर्याय को, सम्यग्दर्शन को आत्मा करता है। उपचार के कथन हैं सभी।
जब गोदिकाजी ने सोलह लाख (रूपया) खर्च किये, मंदिर की प्रतिष्ठा के समय।
सोलह लाख उस समय के। कितने वर्ष हुये होंगे? बहुत वर्ष हो गये।
तीसेक वर्ष हुये होंगे। तीसेक हो गये होंगे। उस समय गुरुदेव वहाँ पधारे थे।
वहाँ मुमुक्षु भी बहुत गये थे। मैं भी गया था।
उसमें गुरुदेव ने प्रवचन में एकबार बात की, कि
निर्मल पर्याय, शुद्ध पर्याय, सम्यग्दर्शन की पर्याय का आत्मा उपचार से भी कर्ता नहीं है, व्यवहार से भी कर्ता नहीं है।
आहाहा! धड़ाका किया। उपचार से कर्ता है, वह सविकल्प दशा है।
पश्चात् निर्विकल्प ध्यान में जाने के लिये उपचार से भी निर्मल पर्याय का कर्ता नहीं है, उसमें शुद्धोपयोग की दशा आ जाती है। आहाहा!
जब धुन चढ़ती है न, वह पाँच प्रतिक्रमण की गाथा में है (नियमसार गाथा ७७-८१ )।
निर्मल पर्याय का भी आत्मा उपचार से कर्ता नहीं है। आहाहा!
कोई अपूर्व बातें बाहर आ गई हैं। तीस वर्ष पहले की बात है।
बहुत प्रमोद आ गया। निवास स्थान पर गया जहाँ गुरुदेव ठहरे थे, प्रमोद जाहिर करने। आहाहा!
आज गुरुदेव आपने यह क्या गजब वाक्य कह दिया, 'अमृततुल्य' वाक्य।
सब बैठे थे और सभी बातें ऐसी व्यवहार की चल रही थी इसलिए फिर उठकर चला गया। आहाहा!
जयपुर की बात है, तीसेक वर्ष पहले।
निर्मल पर्याय का व्यवहारनय से (भी) कर्ता नहीं है। कर्तापना ही नहीं है फिर व्यवहार या निश्चय का प्रश्न (नहीं है)।
स्वयं होता है उसे व्यवहार-निश्चय की क्या जरूरत?
सम्यग्दर्शन-ज्ञान-चारित्र के परिणाम निर्विकारी वीतरागी, अकषायी परिणाम होने योग्य होते हैं।
अरे! होने योग्य होते हैं उन्हें जानता नहीं। होने योग्य होते हैं, ऐसा जानकर 'जाननहार को जानता हूँ'।
कर्ताबुद्धि गई और होने योग्य होता है उसकी ज्ञाताबुद्धि भी गई और साक्षात् ज्ञायक का ज्ञाता हो गया।
ऐसी सब बातें बहुत बाहर आयी हैं। 'जाननहार जानने में आता है' उसमें काम होता है।
मुमुक्षु:- सम्यग्ज्ञान को भी शांत करके केवलज्ञान हो गया। उत्तर:- क्या कहा उसने समझ में आया?
उपचार से कर्ता है, (ऐसा) ज्ञानी कहते हैं तब उन्हें सविकल्प दशा होती है।
'उपचार से कर्ता नहीं है' वहाँ निर्विकल्प ध्यान में चले जाते हैं और श्रेणी हो तो केवलज्ञान प्रगट (हो जाता है)।
केवलज्ञान का कक्का है यह। 'उपचार से कर्ता नहीं है’, यह केवलज्ञान का कक्का है। आहाहा!
खीमचंदभाई, तुम्हारा पुत्र बोलता है। केवलज्ञान का कक्का है यह।
आत्मा है न, उसमें क्या? आहाहा! यह देह कहाँ है आत्मा का।
मुमुक्षु:- राजकोट में आपने नये वर्ष के दिन भी कहा था कि यह सीमंधर परमात्मा का ... उत्तर:- वो कुछ नहीं। आहाहा!
होने योग्य होता है बस! संतों की वाणी है और जाननहार जानने में आता है बस!
अब आगे, 'समय' की व्याख्या की है कि- जानना और (आत्मा को) जाननेरूप परिणमना... स्वभाव से ही है, यह समयसार की दूसरी गाथा है।
उसमें समय की व्याख्या की है आचार्य भगवान ने, कि युगपद एकसाथ जानना और परिणमना वह आत्मा का मूल स्वभाव है।
उसमें कर्म की अपेक्षा नहीं है। जानना और जाननेरूप परिणमना यह समय की व्याख्या की।
फिर उसमें स्वसमय और परसमय हो जाता है कोई जीव, वह अलग बात है।
और (आत्मा को) जाननेरूप परिणमना... स्वभाव से ही है, अनादि अनंत, कोई नय लागु उसमें नहीं पड़ती। आहाहा!
यदि नय लगायेगा तो स्वभाव से दूर हो जायेगा, निश्चयनय से ज्ञान आत्मा को जानता है, स्वभाव से दूर हो गया।
उसे ऐसा लगता है कि मैं आगे बढ़ा लेकिन कुछ आगे नहीं बढ़ा है, विकल्प की जाल में अटका है वह।
नय लागु नहीं पड़ता। यदि नय लगायेगा तो स्वभाव से दूर हो जायेगा।
विकल्प उठेगा तो निर्विकल्प शांति आयेगी (नहीं)।
और यदि स्वभाव से देखेगा तो नय दूर हो जायेगी। बड़े अक्षर हैं, bold type (बोल्ड टाइप, मोटा टाइप), फिर से।
यदि नय लगायेगा तो स्वभाव से दूर हो जायेगा और यदि स्वभाव से देखेगा तो नय दूर हो जायेंगे।
यह नय से दूर होने की बात चल रही है। नयातिक्रांत होने की बात चल रही है।
नय से समझने की तुझे आदत पड़ गई है, इसीलिये विकल्प उत्पन्न हुये बिना नहीं रहते।
इस नय से ऐसा और इस नय से ऐसा और इस नय से ऐसा, सद्भूत उपचरित, अनुपचरित, आहाहा!
नयों के चक्कर में चढ़कर आयुष्य पूरा हो जाता है और अनुभव होता नहीं।
तो क्या? नयों का कुछ फल तो आया नहीं? शास्त्रों के पढ़ने का फल तो वीतरागता होनी चाहिये न? आहाहा!
नय तो राग है, नय का राग तो दुःखदायक है, आकुलता उत्पन्न करता है।
ओहो! तीन से चार, हो गया एक घंटा! पता ही नहीं चला। कोई बोला भी नहीं। सातवाँ पृष्ठ है। मुमुक्षु:- हम किसलिए बोलें ?